Diari Oficial de la Generalitat Valenciana


Sumari del DOGV 5483, del 03-04-2007 (2007/2626)

Notificació a Termoplásticos Industriales Huper, SL. Expedient número DIC-166/2005.
-----------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2626


Data del document
:   09-02-2007

Organisme emissor
:   Conselleria de Territori i Habitatge

Tipus de document
:   Edicte

Com han sigut infructuoses les gestions realitzades per a efectuar la notificació dirigida a Termoplásticos Industriales Huper, SL, al domicili que figura en la seua sol·licitud de declaració d'interés comunitari per a la transformació de plàstics en film de polietilé en la carretera Pla de Quart, km 2,2 d'Aldaia, d'acord amb el que preveu l'art. 59.4 de la Llei de Règim Jurídic de les Administracions Públiques i del Procediment Administratiu Comú, es porta a terme pel present edicte.
Acte que es notifica:
"El conseller de Territori i Habitatge va adoptar en data 30 de desembre del 2005, la resolució que a continuació es transcriu:
"Vist l'expedient promogut per Termoplásticos Industriales Huper, SL, que sol·licita la declaració d'interés comunitari, per a la transformació de plàstics en film de polietilé en la carretera Pla de Quart km 2,2, del municipi d'Aldaia i de conformitat amb els següents
Antecedents de fet
1. S'ha presentat en el Registre d'Entrada de la Comissió Territorial d'Urbanisme de València, la sol·licitud formulada per Termoplásticos Industriales Huper, SL, que insta la declaració d'interés comunitari d'una activitat destinada a la transformació de plàstics en film de polietilé, en la carretera Pla de Quart km 2,2, del municipi d'Aldaia. Deprés de revisar la documentació presentada, es va requerir a l'interessat, en data 2 d'agost del 2004, perquè la complementara en els termes de la Llei 4/1992, de la Generalitat Valenciana, de 5 de juny, de Sòl No Urbanitzable, tenint entrada la documentació complementària amb data 21 d'octubre del 2005.
Es preveu un canvi d'ús en una nau industrial existent que es dedicava en la seua anterior activitat a la fabricació de xapes de fusta, i ara l'ús que es pretén és el de transformació de plàstics en film de polietilé.
2. En data 27 d'octubre del 2004 es va donar audiència a l'Ajuntament d'Aldaia a l'efecte d'exposició pública en el tauler d'anuncis de la corporació local de la sol·licitud de declaració d'interés comunitari, per a coneixement general, sol·licitant la notificació als propietaris limítrofs de la parcel·la. Igualment es requerix l'emissió d'informe municipal en els termes de l'article 16.2 de la Llei 4/1992.
3. Admesa a tràmit la sol·licitud, de conformitat amb l'article 13.2 del Decret 77/1996, de 16 d'abril, es va ordenar la publicació en el Butlletí Oficial de la Província. L'expedient ha sigut objecte del tràmit d'exposició al públic per mitjà d'anunci publicat en el BOP número 145 i data 16 d'agost del 2004.
No s'ha rebut ofici de l'Ajuntament que certifique el transcurs del termini d'exposició al públic i l'audiència a limítrofs. No s'han presentat al·legacions.
4. Durant la tramitació de l'expedient s'han sol·licitat informes sectorials als organismes següents: Ajuntament, Diputació Provincial, Carreteres de la Conselleria Infraestructures, de conformitat amb l'article 18.3 de la Llei 4/1992.
En l'expedient consta l'emissió dels informes següents:
- Ajuntament, que va entrar amb data 28 de juliol del 2005 no definit.
- Diputació Provincial, que va entrar amb data 27 d'octubre del 2005 en sentit desfavorable.
- Carreteres Conselleria Infraestructures, va entrar amb data 22 de desembre del 2004 en sentit desfavorable.
5. La Comissió Informativa de la Comissió Territorial d'Urbanisme de València, en sessió celebrada el dia 8 de novembre del 2005 va informar desfavorablement sobre la present sol·licitud de Declaració d'interés comunitari.
Fonaments de dret
1. El present expedient ha de resoldre's a la llum del que establix l'article 8.2 i 16 de la Llei 4/1992, de la Generalitat Valenciana, de 5 de juny, de Sòl No Urbanitzable, completat amb el Pla General Municipal aprovat definitivament el 5 de gener de 1990 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable rústic ordinari (art.106.1), (art. 106.1) i l'ús és incompatible.
2. Es tracta d'una activitat industrial i per això ha de tramitar-se de conformitat amb el que han preceptuat els articles 16 i 18 de la Llei 4/1992.
La relació entre els paràmetres del projecte i els permesos per la normativa urbanística municipal és la que apareix en la taula següent:A la vista de tot el que s'ha exposat s'aprecia la incompatibilitat del que s'ha sol·licitat amb la normativa urbanística aplicable.
Tercer. Es preveu un canvi d'ús en una nau industrial existent que es dedicava en la seua anterior activitat a la fabricació de xapes de fusta, i ara l'ús que es pretén és el de transformació de plàstics en film de polietilé.
L'accés rodat s'efectuarà per la carretera Pla de Quart ja asfaltada i habilitada. Es tracta d'una carretera (segons el projecte presentat) d'una certa entitat i ja consolidada per diversos anys d'ús.
L'abastiment d'aigua s'efectua a través d'un aljub de dimensions aproximades de 4 metres d'amplària per 10 metres de llarg i 3 metres de profunditat, que acumula l'aigua provinent de la Comunitat de Regants Verge del Pilar. La destinació fonamental de l'aigua serà els serveis higiènics del personal de la planta, el reg del futur arbratge, la refrigeració de les màquines i l'extinció d'incendis, encara que es tractarà en tot cas d'aigua potable o potabilitzada amb les exigències analítiques oportunes.
Es reutilitzaran les instal·lacions elèctriques existents en l'antiga indústria de fabricació de xapes de fusta, per la qual cosa l'abastiment d'energia elèctrica no constituïx cap alteració en el paisatge o la creació de noves infraestructures.
La recollida i la depuració de residus s'efectua:
- Aigües residuals: En aquest cas hem de distingir un sol tipus d'abocament, el d'aigües negres fecals, produïdes pels serveis higiènics de què disposa l'activitat, que abocarà a la fossa sèptica existent i que es buida per una empresa especialitzada cada dos anys. Els col·lectors seran de PVC col·locats sobre llit de formigó soterrats en el sòl.
- Residus sòlids: Els residus sòlids que es puguen produir en la present activitat són els materials de rebuig que puguen anar junt amb les matèries que es recullen selectivament en les indústries, aquestes matèries són recollides en contenidors destinats exclusivament per a aquests residus. Aquests contenidors seran retirats per empresa autoritzada.
En relació amb l'impacte ambiental, una vegada posades en actiu les mesures previstes per a la correcció i la seguretat de l'activitat, aquesta funcionarà sense exercir molèsties als limítrofs i sense alterar la sanitat ambiental i el medi ambient. Segons el projecte les mercaderies amb què es treballarà en la planta són: totes inertes i no perilloses, no produïxen olors, no produïxen lixiviats, amb la qual cosa no generen líquids residuals, la maquinària per a classificar-les utilitza l'energia elèctrica, amb la qual cosa no hi ha emissions de cap tipus.
La planta de transformació de plàstics en film de polietilé es localitza a una distància de 2,5 km d'Aldaia, com no complix el requisit dels 5 km que establix l'article 18 de la Llei 4/1992, de Sòl No Urbanitzable, pretén el promotor que se li aplique la disposició addicional setena de l'esmentada llei, aquesta disposició establix la possibilitat d'eximir l'activitat de determinats paràmetres que impedisquen o dificulten greument la recuperació o la revitalització del patrimoni arquitectònic radicat a sòl no urbanitzable.
El criteri seguit per la Comissió d'Urbanisme és que l'aplicació d'aquesta disposició ha de ser restrictiva, i encara que si bé és cert que no s'exigix la catalogació de l'immoble, tal com ho fa la nova llei, sí que s'ha de tractar d'immobles amb un cert valor cultural, arquitectònic, etc., dignes de protecció i no és suficient el valor econòmic de l'edificació.
4. En data 28 de juliol del 2005, va entrar en els Serveis Territorials de València una consulta formulada per l'Ajuntament d'Aldaia relativa a la possibilitat de l'aplicació de la disposició addicional 7a.2 de la Llei 4/1992 (que permet eximir de determinats paràmetres que impedisquen o dificulten la recuperació del patrimoni arquitectònic), amb l'objectiu que a través d'aquesta disposició se li poguera eximir l'activitat proposada dels molts paràmetres que incomplix.
En data 23 de setembre del 2005, els Serveis Territorials contesten la consulta plantejada pel consistori en el sentit que el criteri seguit per la Comissió, és que l'aplicació d'aquesta disposició ha de ser restrictiva, i encara que si bé és cert que no s'exigix la catalogació de l'immoble, tal com ho fa la nova llei, si que ha de tractar-se d'immobles amb un cert valor cultural, arquitectònic, etc. dignes de protecció i no és suficient el simple valor econòmic de l'edificació.
Així mateix, cal destacar que en data 22 de desembre del 2004 va entrar l'informe desfavorable de la Conselleria d'Infraestructures i Transport, el qual va ser traslladat al promotor, sense que s'haja donat resposta a aquest tema per la seua banda.
5. L'activitat proposada es troba a una distància aproximada de 2,5 km del municipi d'Aldaia, per la qual cosa no complix l'article 18.2 de la Llei 4/1992, del sòl no urbanitzable, aplicable a aquest supòsit, a més no es tracta de cap dels supòsits que establix l'article 18 citat ja que aquest establix que només es podran admetre sol·licituds per a terrenys que disten més de 5 quilòmetres de sòl amb qualificació urbanística apta per a albergar l'activitat proposada i que compten amb informe municipal favorable. A més han de referir-se a alguna de les activitats següents:
- Indústria de baixa rendibilitat per unitat de superfície que necessite dedicar gran part d'aquesta a depòsit, emmagatzemament o assecatge de mercaderies a l'aire lliure.
- Indústries qualificades que, per exigència de la normativa que les regule, hagen d'ubicar-se allunyades de zona residencial o urbana.
- Indústries de transformació i comercialització de productes del sector primari, que convinga emplaçar prop de l'origen de la matèria primera.
L'activitat proposada no s'ajusta a cap de les activitats mencionades anteriorment, no complix el requisit de distància mínima, i no consta en l'expedient informe municipal favorable, per la qual cosa s'ha de denegar la sol·licitud de declaració d'interés comunitari proposada.
6. De conformitat amb el que disposa l'art. 18.3 de la Llei 4/1992, de la Generalitat Valenciana, de 5 de juny, sobre sòl no urbanitzable, en relació amb l'article 6.e del Decret 201/2003, de 3 d'octubre, que aprova el Reglament dels Òrgans Urbanístics de la Generalitat Valenciana, la competència per a l'aprovació correspon al conseller de Territori i Habitatge.
Vistos els preceptes legals citats i la resta d'aplicació general i pertinent resolc:
Denegar la sol·licitud de declaració d'interés comunitari promoguda per Termoplásticos Industriales Huper, SL, per a la transformació de plàstics en film de polietilé en la carretera Pla de Quart km 2,2, del municipi d'Aldaia, promoguda a instàncies de Termoplásticos Industriales Huper SL.
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú."
La present notificació és transcripció exacta de la resolució original que consta en l'expedient."
València, 9 de febrer de 2007.- La directora general d'Ordenació del Territori, p. s. (art. 7 Decret 137/2006), la secretària autonòmica: Cristina Serrano Mateo.